ফের কর্মী ছাঁটাইয়ের পথে Amazon! কেন?

ওয়েব ডেস্ক : এআই বা কৃত্রিম মেধার (AI) কারণে ফের চাকরিহারা হতে চলেছেন অনেকে। এবার কর্মী ছাঁটাইয়ের পথে বহুজাতিক সংস্থা আমাজন (Amazon)। এমনটাই দাবি করেছে এক সর্বভারতীয় সংবাদমাধ্যম। তবে কত জনকে ছাঁটাই (Lay off) করা হবে সে বিষয়ে এখনও পর্যন্ত কিছু জানানো হয়নি। সূত্রের খবর, ১৫ শতাংশ কর্মীকে ছাটাই করা হতে পারে।

সাম্প্রতিক সময়ে বেশ কিছু কর্মীকে ছাঁটাই করা হয়েছিল আমাজনের (Amazon) তরফে। তবে সেই পরিমাণটা খুব বেশি ছিল না। পডকাস্ট শাখা ‘ওয়ান্ডারি’ এবং ‘আমাজন ওয়েব সার্ভিস’ থেকে কর্মীচারীদের ছাঁটাই করা হয়েছিল। কিন্তু জানা যাচ্ছে, এবার হয়তো আরও বেশি পরিমাণ কর্মীদের ছাঁটতে চলেছে আমাজন।

আরও খবর : প্রবল বৃষ্টিতে ভেসে গেল মেক্সিকো! মৃত অন্তত ৬৪

করোনার সময় আমজন (Amazon), ফ্লিপকার্টের (Flipkart) মতো অনলাইন বিপণন সংস্থাগুলির রমরমা অনেকটাই বেড়ে গিয়েছিল। কিন্তু তার পরে একাধিক কর্মীকে ছাঁটাই করা হয়েছিল। যার অন্যতম কারণ হল কৃত্রিম মেধা। ইতিমধ্যে আমাজনের তরফে এআই খাতে বিরাট পরিমাণ টাকা ঢালতেও শুরু করেছে জেফ বেজোস (Jeff Bezos)।

চলতি বছর প্রচুর পরিমাণ টাকা এই খাতে ঢালতে পারেন আমাজন কর্তা। আর এই বিনিয়োগের সঙ্গে সমতা বজায় রাখতে বিপুল পরিমাণ কর্মী ছাঁটাইয়ের পথে হাঁটতে চলেছে বহুজাতিক এই সংস্থাটি। কর্মী সংখ্যা কমানো নিয়ে জেফ বেজোস (Jeff Bezos) গত জুন মাসে বলেছিলেন, দক্ষতা বৃদ্ধির জন্য আমরা ব্যাপকভাবে এআই ব্যবহার করতে চলেছি। যার কারণে আমাদের কর্মী সংখ্যা কমানো হবে। উল্লেখ্য, ২০২১ সালে ১৬ লক্ষ কর্মী বৃদ্ধি পেয়েছিল আমাজনে। ২০২২-২৩ সালে ২৭ হাজার কর্মীকে ছাঁটাই করে এই সংস্থা। তার পরে আবার কর্মী সংখ্যা কমাতে চলেছে আমাজন।

দেখুন অন্য খবর :

The post ফের কর্মী ছাঁটাইয়ের পথে Amazon! কেন? first appeared on KolkataTV.

The post ফের কর্মী ছাঁটাইয়ের পথে Amazon! কেন? appeared first on KolkataTV.